# Gadaa

Gadaa (ortografia més antiga: Gada; literalment: 'era') és el sistema de govern democràtic aborigen utilitzat pel poble oromo d'Etiòpia i del nord de Kenya. També el practiquen els pobles konso i gedi del sud d'Etiòpia. Aquest sistema regula les activitats polítiques, econòmiques, socials i religioses del poble.

## Descripció

D'acord amb la gadaa, cada vuit anys, els oromo triarien per consens nou dirigents coneguts com Salgan ja’ii Borana (les nou assemblees de Borana). Les persones elegides pel sistema gadaa romanen en el poder durant 8 anys, i les eleccions es tornen a fer llavors. Sempre que un Abbaa Gadaa mor mentre exerceix les funcions, el bokkuu (símbol del poder) passa a la seua esposa i ella guarda el bokkuu i proclama les lleis.
Els oromo s'autogovernen d'acord amb el sistema gadaa des de molt abans del segle xvi, quan començaren les principals guerres tripartides entre ells i el regne cristià del nord i els sultanats islàmics de l'est i el sud. El resultat en fou que els oromo absorbiren les religions cristiana i islàmica. Els borana i guji, a prop de la frontera entre Etiòpia i Kenya, poden practicar el gadaa sense interrupció. L'estat d'Oròmia sota el sistema federal d'Etiòpia ha fet renàixer el sistema gadaa. El 2015, es va inaugurar el Centre Gadaa a Odaa Bultum i el 2018 es va reinstal·lar el Centre Gadaa d'Odaa Hullee després de dos segles d'interrupció. El 2019, la Universitat Bule Hora va començar un programa de mestratge en estudis de gadaa.
El sistema gadaa ha estat inscrit per la UNESCO com a Patrimoni Cultural Immaterial de la Humanitat des de l'any 2016. És una creació dels oromo del districte Madda Walabu d'Oròmia. Els oromo consideren aquest sistema una herència comuna i part important de la seua identitat cultural. És el sistema amb què el poble s'ha autogovernat democràticament durant segles.

## Referències

* 1 2 «Gada system, an indigenous democratic socio-political system of the Oromo». unesco.org.
* ↑ Galla, Candace «Sustaining generations of Indigenous voices: Reclaiming language and integrating multimedia technology». {World Indigenous Nations Higher Education Consortium Journal, 2012, pàg. 46-48.
* ↑ Tesema Ta'a. The Political Economy of an African Society in Transformation: the Case of Macca Oromo (Ethiopia). Otto Harrassowitz Verlag, 2006, p. 26–27. ISBN 978-3-447-05419-5.
* ↑ John Ralph Willis. Slaves and Slavery in Africa: Volume Two: The Servile Estate. Routledge, 2005, p. 122–127, 129–134, 137. ISBN 978-1-135-78017-3.
* ↑ John Ralph Willis. Slaves and Slavery in Africa: Volume Two: The Servile Estate. Routledge, 2005, p. 128–134. ISBN 978-1-135-78016-6.
* ↑ Ira M. Lapidus. A History of Islamic Societies. Cambridge University Press, 2014, p. 483. ISBN 978-1-139-99150-6.
* ↑ «The Gadaa System and Some of Its Institutions among the Booranaa: A Historical Perspective». ajol.info p. 91–92.
* ↑ «The 2015 Commemoration of Odaa-Bultum (One of the Major Oromo Gadaa System’s Administrative Centers)». Oromianeconomist.com.
* ↑ «A Journey to Revitalizing Gadaa at Odaa Hullee: Tracing Jimma University’s Unwavering Commitment». ju.edu.et.
* ↑ «Bule Hora University Journey». bhu.edu.et. Arxivat de l'original el 1 de juny de 2020. [Consulta: 25 març 2021].
* ↑ «A heroic send-off for Aliyi Cirri, a pioneer Oromo freedom fighter whose courage and bravery inspired generations». www.opride.com.
* ↑ «Historical Background». mwu.edu.et.
* ↑ «The Gada sysytem; full Dimocratical politics of Oromo;71stBorana BalliHand overing Day Febrawary 2009/20017:The Gada of Kura Jarso.». oromiatourism.gov.et. Arxivat de l'original el 2021-04-18. [Consulta: 5 maig 2024].
* ↑ «Gada System inscribed in UNESCO as Intangible World Heritage». ethiopianembassy.be.
* ↑ «Briefing: What is Oromo’s Gada system?». hornaffairs.com.